Document ID: 32002R1041

KOMISJONI MÄÄRUS (EÜ) nr 1041/2002,
14. juuni 2002,
uue söödalisandi ajutiste lubamiste kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. novembri 1970. aasta direktiivi 70/524/EMÜ söödalisandite kohta,1 viimati muudetud komisjoni määrusega (EÜ) nr 2205/2001,2 eriti selle artikleid 3 ja 9a,
ning arvestades järgmist:
(1) Direktiiviga 70/524/EMÜ nähakse ette, et uusi söödalisandeid võib lubada pärast direktiivi artikli 4 kohaselt esitatud taotluse läbivaatamist.
(2) Direktiivi 70/524/EMÜ artikli 2 punktiga aaa nähakse ette, et koktsidiostaatikumide lubamiseks on vajalik määrata nende ringlusse suunamise eest vastutav isik.
(3) Direktiivi 70/524/EMÜ artikliga 9a nähakse ette, et sellistele ainetele, mis on loetletud kõnealuse direktiivi C lisa I osas, võib anda ajutise loa kuni neljaks aastaks alates loa jõustumise kuupäevast, kui kõnealuse direktiivi artikli 3a punktides b-e sätestatud tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel artikli 2 punktis a osutatud viisil.
(4) Lisas kirjeldatud koktsidiostaatikumi "Semduramütsiin naatrium" kohta esitatud toimiku hindamine näitab, et kõnealune söödalisand vastab nimetatud lisas kirjeldatud tingimustel ja loomakategooria puhul kasutamisel eespool nimetatud nõuetele.
(5) Toimiku hindamine näitab, et töötajate kaitsmiseks söödalisanditega kokkupuutumise eest võib olla tarvis võtta teatavaid meetmeid. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta)3 kohaldamisega.
(6) Söötade teaduskomitee on andnud soodsa hinnangu selle kohta, et eespool nimetatud koktsidiostaatikum on lisas kirjeldatud tingimustel kasutatuna kahjutu.
(7) Käesoleva määrusega ettenähtud meetmed on kooskõlas alalise toiduahela ja loomade tervishoiu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Koktsidiostaatikumide ja muude raviainete rühma kuuluvat käesoleva määruse lisas loetletud söödalisandit "Semduramütsiin naatrium" lubatakse kasutada loomasöödas kõnealuses lisas ettenähtud tingimustel.
Artikkel 2
Käesolev määrus jõustub seitsmendal päeval pärast selle avaldamist Euroopa ÜhendusteTeatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. juuni 2002

Labels: 0
17
6